Visokija

Visokija ( — ‘Augstā sala’) vai Visokoja () ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojusies arhipelāga ziemeļos Traversē salu grupā; Brauna šaurums to atdala no Kendlmasas salām dienvidos, bet Traversē šaurums — no Zavodovska salas ziemeļrietumos. Salu veido 1005 m augstais vulkāns Hodsona kalns, kura vulkāniskās aktivitātes novērotas ap 1830. un 1930. gadu.Global Volcanism Program. Hodson

Salu 1819. gadā atklāja Krievijas antarktiskā ekspedīcija Fabiāna fon Belinshauzena vadībā un nosauca aprakstoši pēc tajā esošā augstā kalna.

 Atsauces 

Kategorija:Dienvidsendviču salas
Kategorija:Dienviddžordžija un Dienvidsendviču salas
Kategorija:Atlantijas okeāna salas
Kategorija:Dienvidu okeāna salas
Kategorija:Skotijas jūra